
Jate jekkaldaxa izhukkaja saldinga 
gauwa guane jiungulde 

(Genesis 1-2) 

Kasak zaiguenki Jate jekkaldaxa izhukkaki kukkagalde 
aldengaba izhukka na nalda. Ahezuangaba ni jikka jiyagga 
naldaki na izhoxa. Gunguakna jikka gauwaldixa jangua na gua. 
''Alnoba, kagi, kaggaba gauwa gualdikue nzha/' na janguapana. 
Jangunguakna amakbe gauwa na gua. 

Gauwaga noxengaki jikka naldaki na nalda. Kagi jiyagga 
naldaki, ni jiyagga naldaki, gexa jiyagga naldakinga, mama 
jiyagga naldakinga na nalda. Jikka jikka jiyagga 
zhekualdakingaba, kaggaba jiyagga isunga na nalda. Nibuni 
jiyagga naldaki na nalda. 

Jikka naldazhe tunguak na gauwaldixa jafiguapana. Gungueni 
janguanaldamakbe kagi gauwalda na gua. Ni jiyagga naldaki 
nalgue gauwapanatshakke ni maxe na zekkua. Ni maxe 
zaldatshak ztik zaldaki na nalda. Tuafi zaldatshak ni munshi 
zalda jiyagga naldaki na nalda. 

Tuafi zalde na eki nuxa na guaxa: 

— Mufizeg shigui —nuxa na guaxa. 

Guaggatshakke amakbenga munzeg na gua. Guatshdkke 
janshib6 na zekka tuwl Guakke munshi zalda na tuafi zalda na 
izhgajuekui na gua. Ekf atshatogatsMkke attiuwift z6xashi na 
atshatoxl 

Gungueni muttiuwifl z6xashi zeggatshdk zand eld nuxa na 
guaxd: 

— Ni muan gas zhigbena shigui — na guaxa. 

Guaggatshakke amakbenga ni zhigbena na gua. Amak 
zhigbenatshdkke muanki mateldi, muanki kagizhi na 
izhgajuekua. Eki izhgajuekueni na mateldi neki alnoba axete na 
gua. Eki atshatogatshigakke muttiuwin zexashi na atshapana. 

Gungueni maigldiuwi zexashi atshatogatshak zunakke eki na 
guaxa: 

— Nibuniki azbuangaba akbana shigui. Kagi zuk shizeshi 
— na guax^. 

Guaggatshakke amakbenga kagi zuk zeg na gua. Zuk 
zeggatshakke janshibe na zekka tuwa. Guakna eki nuxa na 
guaxa: 

— Kagiki saldinga zhulda akbuna shigui — na guaxa — . Kalda 
zula zhena gualdixa, kaldi zula zhena gualdixa. Zhenaldiauxa 
akbuna shigui —eki nuxa na guaxa. 

Guaggatshakke amakbeiiga munalda na gua. Saldinga 
munaldiauxa muna na gua. Eki munatshak janshibeiigaba na 
zekka tuwa. 

Guiigueni makkaiwa niiiwi zexashi zeggatshak zuna eki nuxa 
na guaxa: 

— Mataxa zutualdixa gauwa axaldiya gualdikue nzha — na 
guaxa. 

Guaggatshakke mataxa zhinig amak jai stualda na gua. 
Guakna niuwiki niuwisun zutualdixa, saxaki sesuii zutualdixa, 
zumeyaki saxa na zutuwi neyatoxaldixa nuxa na guaxa. Mitsa 
zeggatokka tuakualdiamak na gauwa axaldiya na gua. Axaldiya 
guatshakke janshibe zexaldixa na tiiwa. 

Gungueni jatshiwa niuwi 
zeggatshak zanakke eki nuxa 
na guaxa: 

— Nikke saldinga 
aggatshe noxaldiauxa 
aggatshena shigui — na 
guaxa — . Mataxaki, nuba 
itshe noxaldiauxa itshena 
shigui — na guaxa. 

Eki guaggatshakke amak 
saldi zhenalda na gua. 
Nibunizhi zaldakkue jiyagga 

nuk gauwa. Nubakkue jiyagga nuk gauwa. Guatshakke janshibe 
na zekka tuwa. Tunguakna eki nuxa na guaxa. Ilteshingaba 
gualdixa nuxa na guaxa. 

Gungueni tezhuwa niuwi muiizeggatshak zunakke eki nuxa 
na guaxa: 

— Kagikke saldiiiga saldinga kagig zhigbekua nalda 
shizhekualdapani —na guaxa. 

Guaggatshakke amak zhenalda na gua. Kagig zaldagabaki 
nuk gauwa. Saldifiga jikka jikka nalda, bakka, nabbikkue, jikkue, 
saldiiiga nuk gauwa na gua. 

Guiigueniki eki nuxa na jafigua: "Nas gaunugauxa neki 
janshibe zeggatiiiwi," na jafigua. "Saldinga alnoba, kagi, saldinga 
muna gualdiauxa, saldinga zhe noxaldiauxa, gaunugauxa neki 
janshibe zhenatiiiwi," na jafigua. 

Jangungueni kaggaba gauwaldixa jangua. "Kaigaki kaggaba 
gauwa gualdikue nzha. Jai kagixa jikka jikkakkue numan 
tualdixaki isHiiga nzha. Mieldeja axaldeg zhekualdaldixa istiiiga 
nzha. Nas zanga ni izhokku. Guatshak kaigaki kaggaba jiyagga, 
kagixa izhoxaldixa jiyagga gauwa gualdikue nzha" na jangua. 

Guatshak aldeiiki ezuame nega naldatshigak maigua na 
izhok. Izhoxe na eki guaxa: 

— Nasufi kaggaba ezua gauwa kuizgui. NauwTjana alduna 
^aldeg gualdixa gauwa kuizgui. Ekiki muldetua 
ishkazguaggakualdiamak gauwa kuizgui — na guaxa — . 
Jikkakkue, saldiiiga, pikkaukkue, jikkue, nabbikkue, jikkue eja 
agubiya gualdixa. Ubiya guanegaba izhoxaldixa gauwa kuizgui 
— na guaxa. 

Eki guaggueniki amak gauwapana na gua. Gungueniki kagi 
nauwa guxa guiigueniki sigi tungatse gauwa na gua. Kagigga na 
sigi gauwa. Saiikalda, gulda, janankalda, kalda, kasa gauwa na 
gua. Aggatsamak gauwatshakke alduna axaldeggagaldega na 
tuwa. Tunguak zunakke junukkaldak jui jui axaldeggatshdkke 
ajananga alduna axaldegsha na gua. Izhoxaldiauxa alduna 
axaldegsha na gua. Axaldegshatshakke sigi kasak zalda 
izhoxalda na gua. Aldan axezhukka na izhogapana. 

Gungueni ai sigiki ezua kagi Eden axezhogefika ite na gua. 
Saldiiiga kaldi jumaldekka nixanefika ite na gua. Gufigueni 
saldinga zhena gualdiauxa munguapana. Saldinga kaldi zhulda 
nauxa ga guakue naldauxa muriguapana na gua. Kaldi ai 
mufigua gueniki sigi ai gauwaneg akbeya na gua: 

—Saldiiiga kaldi jai mungua guanugauxaki gakuegaba nzha. 
Janshibeiiga makkaldixakkue nzha. Guatshak ezuame za na 

gastifize nzha. Ai kaldi gas6nzega ga guaki maldaldiakke 
janshibenga mizhoxaldixa nzha. Akze kaldi ai gasnnze jiyagga ga 
makkualdiak zunakke sha alduna migldegshaldixa nzha. Gualdini 
miggisaldi mashuiglda nzha. Nakna kaldi ega ga guabaldaldi 
— na akbeya. 

Guakke: 

— Wa —na akiyokkua. 

Guiyaba eki akbeyeniki jangualda na gua. "Sigi jalde 
gaunugeki, ^ahezua za izhoxaldixa ne?" na jangua. "Sigi zafiki 
muldetua agukuaggaki tiuwi" na jangua. "Agapakualdaldixa 
juezhdnga ni gu. Jalde sigi aggaunexaldixa juezhanga ni gu'' na 
jaiigua. 

Jangunguakna axaldiyaldixa jangualda na gua. Gufigueni 
jikka gaunaldauxa sigig akuldak. Alnobaxa itshenaldauxa, kagig 
zhenaldauxa akuldak. Nuk akuldak tu guatshigak sigi 
axazauwakka naldakiiigaba na tuwa. 

TufiguSkke munzhi aggakkauwaldixa na jangua. "iMe agapa 
izhoxaldixa shi tunku? LMc na shi izhoxaldixa tuiiku?" 
Jaiiguiiguakna, "Sigi, aldeii na izhoxaldixa aggakkau gualdikue 
nzha." Jaiigungueni na ai sigi kabaksha guiiguenikki maggi ezua 
agguxa. Agguxa gunguenikki ai na munzhi aggakkauwa na gua. 
Munzhiki Eba axeizhukka gauwa na gua^Eki tuatshigak na sigija, 
"Aa, naji zaldaxaldaga neki nagapa noxaldixa nzha" na jafigua. 

Gufigueni Jateja eki na kakbeya: 

— Sukkua matshuwi mifikaldexaldixa^nzha. Mimitukkuakkue 
matshuwi minkaldeggatshigakke, aikkueki^ezua tukkuaxa, ezua 
tukkuaxa aldeyanatakkue nzha — na kakbeya — . Nuba jiyagga 

agubijinga, saldinga kaldeldi zaldakkue jiyagga agubiyaminegaba 
mizhekuanata nzha. Eki nuxa miiikazauwaldixa nzha. 
Mimizhagufin akzegaba zhekualdaldixa nzha. Guatshakke 
mainga agubiya guaminegaba mizhekuanata nzha. Matshuwi 
milteggatshakke ubijingaba guaminata nzha — na kakbeya. 

Gungueni gauwatonauxa tuatshakke janshibengaba zekka na 
tuwl Tuatshakna zen na akldexa. "Nas gaunugekkue janshibe 
zekka nakbatu" na jafigua. 

Anufika anunka me atshatogatshakke alnoba jiyagga, kagi 
jiyagga, zhe noxaldiauxa jiyagga gauwa na gua. Anufikabe me 
gauwatogatshakke kugua niuwi na itsexa. Itsexakna 
zhigsekkualda na gua. Eki gauwa gueni tu guatshdkke janshibe 
zhekualdaldixa na tuwa. Gufiguenigna iyate na gua. "Janshibe 
zhekualdaldiauxa gauwa ni guku" janguiigueniki iyate na gua. 
lyaldagguenig na sengaba ite nuxa na noxa. 

Aldan na Eba na kakbenaldamak nukka guakue 
nalgue nukkazha guane jiiingulde 

(Genesis 3) 
Guatshak Aldan na Eba na Eden axezhogenka na 

ashekualdapana. Jateja jikka numan atiuwi 

akuiyakshaktoxaldiamak kajangui na exa kaitene nalgue na exa 

ashekualdapana. 

Guatshakke takbiki aklde ishkue na nalda. Nalgue na 

attiuwifi zeggatogguefiki jiseja takbi aksaneg guane nalde na 

naldagalde axazguaxalda na gua. Nalguakna takbija munzhig 

akldukka na gua: 

— iNamak shi Jateja kaldi saldinga gabinaldixa minmene na? 
— na akldukkaja— . Kalwe jai zalda gasunzegaba minmene 
naldasha — eki na takbija akldukkaja. 

Gunguakke munzhija akiyo na gua: 

— Saldiiigaki gakuegaba nzha — na akbeya— . Kaldi ezuame 
na Jateja gas6iize zHfimene nzha. Kaldi ai ga guakualdiakke 
shuizha guakualdixa. Azhi ai jugua guakualdiak jiyagga 
shuigakualdixa ztifimene nzha — na guaxa. 

Akbenguakke takbijafiki: 

— Naldagalde. Shuixabinaldixa nzha — na munzhig akbeya—. 
Jate jiyagga ekiga akkue naldasha. Kaldi aide ga minguatshak 
mingaki aldefi janafiga nuxa muldetua "jaldeki shane, jaldeki 
janshizhe shaklda" mijangualdiamak —munzhig eki na 
naldagalde akbeya. 

Eki akbeyatshakke munzhija ai kaldi tu guatshakke aklduna 
na gua. "E ga gualdatshakke saldinga netshi Jate jana alduna 
jafigualdikue nzha" — akldegguakke ai akwatti ga. 

Gungueni aji sigig jiyagga nauwa akkau na gua. Ai axaiigueni 
atu akuatshakke tuba aggatse na atuwa. Atuatshakke jiwak 
kakzexakna kalke nuxa iyawatti izhigba na akua. 

Aildiuwanga niuwi malda zeggatshigakke saldiiiga netshi Jate 
naggate aldukkajakke saldi iyaldakui na gua, sha axajanashane 
katiiwifiguakuak. Guiiguakna 
Jateja sigi ixaulda na gua: 

— ^Mani shi mizhekua? 
— na axaldexa. 

bcauldatshakke akiyo na 
gua: 

— Jexaga ni izhokku — na 
akbeya — . Naggate 
maldukkakuakna nakuikua. 
Tuba naggatse atunkuakna 
mizhakui na gukua — na 
akbeya. 

Gunguakke Jateja eki na 
akbeyd: 

— iMejanki "tuba mingatse nzha" shi minmeya? 
Minmeyakshi amak jiwak migzeggatok. Kaldi gabaldaldi 
migbenuge nalde jiyagga ga makkue nukkabalda — na akbeya. 

Gunguakke eki na akbeya: 

—Munzhi naggemaldeja nakkau gunguakke ga guanuge nzha 
— na akiyokkua. 

Gunguakke Jateja munzhig akldukka na gua: 

— iJinak eki atshamalde ne? — na akldukkaja. 
Gunguakke akiyo na gua: 

— Takbi naldagalde zukkuakkaja "ga makkualdi" nakbeyakke 
amak ga guanuge nzha ~na akbeya. 

Gunguakke Jateja takbig eki na guiyaba akbeya: 

— Kaiga zhinikki kagig jilbeni neyate maldona nzha, 
naldagalde neg makkuxa shalda — na axaldexa — . Munzhitshi 
atukkua jiyagga saiikaldak mitani neyate nona nzha. Guatshak 
ma zhinig jiyagga aji kasa gaji neyate maldona nzha — nuxa na 
axaldexa. 

Guatshakke ezuaja takbi safikaldak itanka jana atshakke eki 
guashi. Ezua munzhitshi atukkuaja naggatshak jiyagga aijanki 
jiseg agubiya gualdixa guashi na eki akbeya. 

Takbi jiyagga kasa zate noxaldixa akbeyatshakke eki guashi. 
Jis6ja jiyagga ai munzhitshi atukkua aggisalshaldixa guashi na eki 
akbeya. 

Gufigueni munzhija jiseja akbene nalde nukka guane nalde 
shalda na Jateja eki axaldexa: 

—Manki jiseja 
mixaldeglde nukka 
makkuxa shalda na soma 
mabushi mixaldeggate 
nona nzha — na 
axaldexa—. Misewa za 
mixaldeg mizhoxaldixa 
nzha. Miji sankalda jana 
migsaneg guxa nuxa 
mizhoxaldixa nzha — na 
munzhig akbeya. 

Gufiguenig sigig eki na guiyaba akbeya: 

—Ma jiyagga miggatsanga nzha. Ma jiyagga munzhi 
axaldukka kalwe ga guamalde nakna kaiga zhinikki jibafi akzaldi 
ishkibunguate maldoxaldixa nzha. Jikka nixa guamaldauxa 
kausubaldagaba ishkibunguate maldoxaldixa nzha — na 
akbeya—. Kagiga nuxa mazhigwashekkuanuge nakna mokue 
kagiga maldexaldixa nzha. Shuizha makkualdiak kagiga 
maldexaldixa nzha — na akbeya. 

Gueni beyakzetshi kuizhu na zhakua kaggakkauwa 
gungueniki kagge na gua. Munzhitshi na, sigitshi na 
izhajualdiyaldixa na kagge na gua. Gufigueni eki na guaxa: 

—Kaiga znna kaggaba nasufi nauwTjana aggatseg ni gu. Eki 
guakna kaiga zhinikki nauwijana "jaldeki shane shaklda, jaldeki 
janshizhe shaklda" janguapanaldixa, Eki jangualdiakke amak 
shane nuxa izhogapanaldixa ne tiuwi. Guatshak ezua axautshi 
kaldi jai munguanuge nalgue, ai kaldi shuixabdlde 
maizhokshakue nalgue, aiki ga gualdiak eki shuigazhita shane 
nuxaga izhoxaldixaga ne tiuwi. Gasha gualdiku^kke shuixa 
naldaki. Nakna amak gasha guazhaldikue nzha — na guaxl 

GuiiguSkna kaggaba ai zhinig nensha na gua, ai kaldi 
gajifiguakuak. Gungueniki aji dulda uldenkakkue mozhua Eden 
juldunenka masha na gua. Ekiki kaggaba mokue kaldi janshizhe 
nog6n julduninguakuak na masha. 

